stanford-oval/wikipedia huggingface dataset:
Disco 2000

| ”Disco 2000” Pulp |
| --- | --- | --- |

CD single (osa 1)
Singlen tiedot
 Albumilta: Different Class
 B-puoli: ”Ansaphone”
 Julkaistu: 27. marraskuuta 1995
 Formaatti: CDS, 7" & 12" vinyyli
 Tuottaja(t): Chris Thomas
 Tyylilaji: brittipop
 Kesto: 04.33
 Levy-yhtiö: Island
Muut kannet
 CD single (osa 2)
Pulpin muut singlet
| ”Mis-Shapes" / Sorted for E's & Wizz” 1995 | ”Disco 2000” 1995 | ”Something Changed” 1996 |
”Disco 2000” on brittiyhtye Pulpin musiikkikappale vuodelta 1995. Se oli albumin Different Class kolmas singlejulkaisu singlejen ”Common People” ja ”Mis-Shapes”/”Sorted for E's & Wizz” jälkeen, ja se nousi Britannian listalla korkeimmillaan sijalle seitsemän.
Kappale kertoo Deborah-nimiseen, itseään suositumpaan lapsuudenystäväänsä ihastuneen kertojan tarinan. Kappaleen sanoittajan, Pulpin keulahahmon Jarvis Cockerin radiohaastattelun mukaan kappale perustuu tositapahtumiin, hänen omiin kokemuksiinsa.
Nick Cave on laulanut kappaleesta tehdyn coverversion, joka julkaistiin vuonna 2002 Pulpin singlen ”Bad Cover Version” B-puolena.
Edgar Basel

| Mitalit> Maa:   Saksa.Miesten nyrkkeily. Olympialaiset  | Mitalit> Maa:   Saksa.Miesten nyrkkeily. Olympialaiset  | Mitalit> Maa:   Saksa.Miesten nyrkkeily. Olympialaiset  | Maa:   Saksa> Miesten nyrkkeily. |
| --- | --- | --- | --- |
|  Hopeaa | Helsinki 1952 | 51 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Länsi-Berliini 1955 | 51 kg |  |
Waldemar Edgar Basel (1. marraskuuta 1930 Mannheim – 7. syyskuuta 1977 Mannheim) oli saksalainen nyrkkeilijä ja olympiamitalisti.
Basel saavutti sarjan 51 kg olympiahopeaa Helsingissä 1952, missä hän hävisi loppuottelussa Yhdysvaltain Nate Brooksille. Basel nyrkkeili myös Melbournen kesäolympialaisissa 1956, missä hän hävisi avausottelunsa. Hän kilpaili myös ammattilaisena.
Drew Nicholas

| Drew Nicholas |
| --- | --- |

Henkilötiedot
Koko nimi:  Andrew Lawrence ”Drew” Nicholas
Syntynyt: 17. toukokuuta 1981 (ikä 43) Hempstead, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  193 cm
Paino:  82 kg
Pelaajaura
Yliopistojoukkueet
1999–2003:   Marylandin yliopisto
Seurajoukkueet
2003–2004 2004–2005 2005 2005–2006 2006–2008 2008–2011 2011–2012 2012:   Fabriano Basket  Basket Livorno  Tau Cerámica  Benetton Treviso  Efes Pilsen SK  Panathinaikos BC  Olimpia Milano  PBK TsSKA Moskova
Andrew Lawrence ”Drew” Nicholas (s. 17. toukokuuta 1981 Hempstead) on yhdysvaltalainen ammattilaisuransa lopettanut koripalloilija.
Ura

Nicholas pelasi yliopistokoripalloa Marylandin yliopistossa vuosina 1999–2003. Hän siirtyi Eurooppaan vuonna 2003 ja meni Fabriano Basketiin, joka pelasi LegADuessa. Kaudeksi 2004–2005 hän siirtyi Basket Livornoon, josta hän siirtyi runkosarjan jälkeen Tau Cerámicaan. Nicholas jatkoi uraansa Italiassa ja meni Benetton Trevisoon. Hän voitti joukkueessa oltuaan Alphonso Ford -palkinnon. Kauden jälkeen hän siirtyi Efes Pilseniin, jossa hän pelasi melkein kaksi kautta. Nicholas sai joukkueesta potkut maaliskuussa 2008, koska ei suostunut matkustamaan Serbiaan yhdessä joukkueen muiden yhdysvaltalaisten pelaajien kanssa. Kaudeksi 2008–2009 hän siirtyi Panathinaikosiin kahden vuoden sopimuksella.
Nicholas oli voittamassa Panathinaikosissa Kreikan liigan mestaruutta vuosina 2009–2011, Kreikan cupia vuonna 2009 sekä Euroliigan mestaruutta vuosina 2009 ja 2011. Heinäkuussa 2011 hän palasi Italian liigaan tehtyään sopimuksen Olimpia Milanon kanssa. Hän pelasi Olimpiassa helmikuuhun 2012 asti, jolloin hänen sopimuksensa purettiin yhteisymmärryksessä. Heinäkuussa 2012 Nicholas siirtyi yksivuotisella sopimuksella venäläisseura PBK TsSKA Moskovaan. Sopimus purettiin kuitenkin marraskuussa 2012.
Aiheesta muualla

Euroliigan pelaajaprofiili
Dreverna

Kylän sijainti kartalla
Venesatama Drevernassa.
Dreverna on kylä Klaipėdan kunnallispiirissä, Klaipėdan läänissä, läntisessä Liettuassa lähellä Itämeren rajaa. Vuonna 2001 kylässä asui 617 asukasta.
Drew Miller

| Drew Miller |
| --- | --- |

Henkilötiedot
Syntynyt: 17. helmikuuta 1984 (ikä 40) Dover, New Jersey
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  82 kg
Pelaajaura
Pääsarjaura:  2006–2018
Seurat:  Anaheim Ducks   Tampa Bay Lightning   Detroit Red Wings   Brynäs IF (SHL)
NHL-varaus:  186. varaus, 2003 Mighty Ducks of Anaheim
Drew Miller (s. 17. helmikuuta 1984) on yhdysvaltalainen entinen ammattilaisjääkiekkoilija. Hän pelasi urallaan 11 kautta NHL-liigassa edustaen Anaheim Ducksia, Tampa Bay Lightningia ja Detroit Red Wingsiä. Hän on maalivahti Ryan Millerin pikkuveli.
Ura > Junioriura

Miller pelasi juniorikiekkoa Capital Central Pridessa NAHL-juniorisarjassa vuosina 2001–2003. 102 pelissä hän teki 32 maalia ja syötti 28 eli teki yhteensä 60 pistettä. Kauden 2002–2003 alussa hän siirtyi USHL:ään.
17-vuotias Miller pelasi USHL-joukkue River City Lancersissa kaudella 2002–2003 tehden 14 maalia ja 11 syöttöä. 11 pudotuspeliottelussa hän teki yhdeksän pistettä ja auttoi Lancersin USHL:n finaaleihin asti, jossa se kuitenkin joutui taipumaan kolmessa ottelussa Lincoln Starsille. Miller pelasi kahden muun nykyisen NHL-pelaajan Matt Carlen ja Paul Stastnyn kanssa ja hänet nimettiin USHL:n tähdistöjoukkueeseen.
Miller siirtyi seuraavaksi pelaamaan CCHA:han Michiganin osavaltionyliopiston joukkueeseen Michigan State Spartansiin. Hän teki ensimmäisen yliopistomaalinsa 2. tammikuuta 2004 Pohjois-Michiganin yliopiston joukkuetta Wildcatsia vastaan. Hän teki yliopistossa ensimmäisellä kaudellaan 41 ottelussa kymmenen pistettä, toisella 40 ottelussa 33 pistettä ja viimeisellä 44 pelissä 43 pistettä. Viimeisellä Spartansissa pelaamallaan kaudella Miller valittiin joukkueen arvokkaimmaksi pelaajaksi. Sen lisäksi hänet nimettiin myös CCHA:n parhaaksi puolustavaksi hyökkääjäksi. Hänen autettuaan Michiganin yliopisto CCHA:n mestaruuteen, hänet valittiin turnauksen tähdistöön.
Kauden jälkeen Miller varattiin silloiseen Mighty Ducks of Anaheimiin kuudennella kierroksella 186. pelaajana NHL:n vuoden 2003 varaustilaisuudessa.
Drew Shore

| Drew Shore |
| --- | --- |

Henkilötiedot
Syntynyt: 29. tammikuuta 1991 (ikä 33) Denver, Colorado, USA
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  189 cm
Paino:  95 kg
Pelaajaura
Pääsarjaura:  2012–2021
Aik. seurat:  Florida Panthers (NHL) San Antonio Rampage (AHL) Calgary Flames (NHL) Adirondack Flames (AHL) Stockton Heat (AHL) EHC Kloten (NLA) Vancouver Canucks (NHL) ZSC Lions (NLA) Kunlun Red Star (KHL) Dinamo Minsk (KHL) Torpedo Nižni Novgorod (KHL) HK Dukla Trenčín (SloEL) Carolina Hurricanes (NHL) Chicago Wolves (AHL)
NHL-varaus:  44. varaus, 2009 Florida Panthers
Drew Shore (s. 29. tammikuuta 1991) on yhdysvaltalainen uransa lopettanut jääkiekkoilija. Hän on Florida Panthersin toisen kierroksen varaus vuodelta 2009.
Pelaajaura

Shore pelasi yliopistokiekkoa Denverissä ennen kuin viimeisenä vuotenaan solmi kolmivuotisen tulokassopimuksen Florida Panthersin kanssa 27. maaliskuuta 2012.
Työsulun loputtua kaudella 2012–2013 Shore kutsuttiin AHL-joukkue San Antonio Rampagesta Floridaan tekemään NHL-debyyttiään 22. tammikuuta 2013. Ensimmäisen maalinsa hän teki 22. helmikuuta 2013 ohittaessaan Washington Capitalsin maalivahti Braden Holtbyn. Shore pelasi kaudella 2016–2017 50 ottelua EHC Klotenissa tehden pisteet 24+24=48. Samalla kaudella hän pelasi myös NHL:ssä Vancouver Canucksissa 14 ottelua tehden pisteet 0+2=2.
2017 Toukokuun lopulla Shore teki ZSC Lionsin kanssa kahden vuoden sopimuksen.
Tilastot

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Drew Shore
Käännös suomeksi
Drevljanka

Drevljanka (ven. Древля́нка) on yksi Petroskoin kaupunginosista Karjalan tasavallassa Venäjällä. Se sijaitsee kaupungin lounaisosassa noin kuuden kilometrin päässä keskustasta.
Drevljankan nimi perustunee alueella suoritettuun puunhankintaan. 1800-luvun lopulla sinne rakennettiin piispan huvila, joka vallankumouksen jälkeen muutettiin maatalouskommuuniksi.
Nykyistä Drevljankan lähiötä alettiin rakentaa vuonna 1985. Sen kerrostalot olivat aikanaan Petroskoin parhaita ja nykyaikaisimpia. Neuvostoliiton hajoamisen jälkeen keskeytynyt rakennystyö on jatkunut vuodesta 2006 lähtien. Samalla aikaisemmin pelkkänä nukkumalähiönä pidetylle alueelle on syntynyt uusia palveluja.
Directors Guild of America

Ohjaajien ammattiliiton päämaja Hollywoodissa.
Directors Guild of America (DGA) on yhdysvaltain elokuva- ja televisio-ohjaajien ammattiliitto. Se perustettiin vuonna 1936 nimellä Screen Directors Guild ja sai nykyisen nimensä 1960.
DGA edustaa mm. ohjaajia, tuotantopäälliköitä ja apulaisohjaajia sekä elokuvissa että televisiossa. Liitossa on noin 14 000 jäsentä, ja sen johtajana on vuodesta 2013 toiminut Paris Barclay. DGA jakaa vuosittain myös palkintoja, joita jaetaan ohjaustyössä kunnostautuneille henkilöille. Ensimmäisen palkintoseremonian DGA piti vuonna 1948.
DGA:n puheenjohtajat

| --- | --- |
 1936–1938 King Vidor  1939–1941 Frank Capra  1941–1943 George Stevens  1943–1944 Mark Sandrich  1944–1946 John Cromwell  1948–1950 George Marshall  1950–1951 Joseph L. Mankiewicz  1951–1959 George Sidney  1960–1961 Frank Capra  1961–1967 George Sidney  1967–1971 Delbert Mann:  1971–1975 Robert Wise  1975–1979 Robert Aldrich  1979–1981 George Schaefer  1981–1983 Jud Taylor  1983–1987 Gilbert Cates  1987–1989 Franklin J. Schaffner  1993–1997 Gene Reynolds  1997–2002 Jack Shea  2002–2003 Martha Coolidge  2003– Michael Apted  2009–2013 Taylor Hackford  2013– Paris Barclay
Donetskin ja Luhanskin alueiden kansanäänestykset 2014

Donetskin ja Luhanskin alueiden kansanäänestykset olivat Itä-Ukrainan separatistien Itä-Ukrainan kriisin yhteydessä toukokuussa 2014 järjestämiä kansanäänestyksiä, joilla separatistit pyrkivät luomaan oman hallintonsa Itä-Ukrainaan.
Äänestykset

Donetskin ja Luhanskin alueella oltiin 11. toukokuuta 2014 järjestämässä neljää erillistä mielipidekyselyä, joista millään ei ollut virallista kansanäänestyksen asemaa.
Kyselyistä ensimmäinen oli Donetskin kansantasavallassa järjestetty ”separatistien kansanäänestys” ”Donetskin kansantasavallan” alueen itsenäistymisestä 11. toukokuuta, kaksi viikkoa ennen Ukrainan presidentinvaaleja. Äänestykset käydään myös seitsemässä muussa Itä-Ukrainan kaupungissa muun muassa Luhanskissa. Ukrainan hallinto piti suunnitelmia laittomana. Donetskin kansantasavalta julistettiin protestina Kiovan uudelle hallinnolle. Erimielisistä separatistiryhmistä osa haluaa Ukrainasta liittovaltion, osa itsenäisyyttä ja osa liittymistä Venäjään. Yhdysvaltalaisen Pew-tutkimuslaitoksen ennakkoon tekemän kyselyn perusteella 18% alueiden kansalaisista kannatti eroamista Ukrainasta.
Vladimir Putin esitti toukokuussa, että kansanäänestystä Donetskin alueella lykättäisiin. Valkoinen talo kommentoi asiaa sanomalla, että äänestys pitäisi perua kokonaan. Luhanskin kansanäänestyksen järjestelyjä jatkettiin Putinin lausunnoista huolimatta.
Osassa äänestyspaikoista Donetskissa ilmeni puutteita: muun muassa virallisia vaalitarkkailijoita ei ollut ja kysymyksenasettelu äänestyksessä oli monitulkintainen.
Venäläisen uutislähteen mukaan Donetskin alueella äänestyksessä 89,7 % kannatti itsenäistymistä, 10,19 % oli vastaan ja 0,74 % äänistä hylättiin. Alustavassa ääntenlaskennassa käytössä oli siis 100,63 prosenttia ”separatistien kansanäänestyksen” äänestyslipuista Venäjän presidentin nimittämän johdon alaisuudessa toimivan Rossija segodnja - uutistoimiston RIA-Novosti -yksikön uutisen mukaan. Äänestysprosentiksi raportoitiin Donetskin alueella 74,87 prosenttia. RIA-Novostin uutisen uutiskuva avoimen äänestyslipun pudottamistilanteesta tarjoaa esimerkin vaalisalaisuuden rikkomisesta, vaalitoimituksen painostavasta tai ohjaavasta luonteesta tai kuvatun äänestyslipun päätymisen vieraisiin käsiin.selvennä
Muista samana päivänä separatistisen kansanäänestyksen kanssa eli 11. toukokuuta 2014 järjestestetyistä äänestyksistä merkittävin oli Dnipropetrovskin alueen kuvernööri Ihor Kolomoiskyin nimeä kantava ukrainalaismielinen vastakansanäänestys, niin sanottu Kolomoiskyin kansanäänestys. Kyselystä käytettiin myös nimeä ”Kansanäänestys rauhasta, järjestyksestä ja yhtenäisyydestä.” Tähän kansanäänestykseen, jossa aiheena oli Donetskin ja Luhanskin alueen liittäminen Dnipropetrovskin alueeseen, raportoitiin osallistuneen 2,5 miljoonaa äänestäjää. Äänestäjistä yli 975 600 raportoitiin olleen Luhanskin ja 1 467 000 Donetskin alueelta.
Kyselyistä kolmas keskittyi Ukrainan yhtenäisyyden säilyttämiseen. Neljäs kysely tiedusteli halukkuutta tai haluttomuutta liittää Donetskin kaupunki Britanniaan, koska Donetskia pidetään brittiliikemiehen John Hughesin perustamana.
15. toukokuuta muutama päivä kansanäänestyksen jälkeen Donetskin separatistijoukot esittivät uhkavaatimuksen Ukrainan joukoille vetäytyä asemistaan luvaten käyttää voimakeinoja jos ukrainalaisjoukot eivät näin tule tekemään.
Donetsin allas

Donetsin altaan ukrainalaiset hallintoalueet kartassa vaaleansinisellä.
Donetsin allas  (ukr. Донецький вугільний басейн, Donetskyi vuhilnyi basein, Donbas, ven. Донецкий каменноугольный бассейн, Donetski kamennougolnyi bassein, Donbass) on Ukrainan itäosassa Donin sivujoen Donetsin eteläpuolella sijaitseva geologinen alue. Osa Ukrainan aluejaotteluista käyttää nimitystä Donbass maan itäisimmästä osasta. Hallinnollisesti alue käsittää pääosin Donetskin ja Luhanskin alueet.
Toisinaan alueeseen luetaan maantieteellisesti kuuluvaksi myös Ukrainan Dnipropetrovskin alueen itäosia ja osia hallinnollisesti Venäjän federaatioon kuuluvasta Rostovin alueesta.
Donetsin allas on Ukrainan suurin kivihiilikenttä ja tärkeimpiä teollisuusalueita. Merkittävimpiä alueella sijaitsevia kaupunkeja ovat Donetsk ja Makijivka. Yhdessä Kryvyi Rihin rautamalmialueen kanssa Donetsin allas (Donetsin laakio) muodostaa yli 200 miljoonaa tonnia kivihiiltä ja yli 50 miljoonaa tonnia terästä tuottavan valtaisan teollisuusalueen.[lähde? ]
Vuoden 2001 tilastojen perusteella suurin osa väestöstä Donetskin ja Luhanskin alueilla ovat etnisesti ukrainalaisia (56,9 ja 58,0 prosenttia) ja suurin vähemmistö on venäläisiä (38,2 ja 39,0 prosenttia).
Aiheesta muualla

Donets Basin (Albertan ja Toronton yliopistojen Ukraina-tietosanakirjan artikkeli) Internet Encyclopedia of Ukraine.  2022 (päivitetty). Canadian Institute of Ukrainian Studies, encyclopediaofukraine.com. Viitattu 4.6.2022. (englanniksi)
Donets Basin (osittain rajattu sisältö) Britannica.com (englanniksi)
I. Katchanovski, Z. E. Kohut, B. Y. Nebesio, M. Yurkevich, 2013: Historical Dictionary of Ukraine. 2nd Edition, pp. 135-136: Donets Basin (englanniksi) (Google Books)
The significance of the Donbas Deutsche Welle 15.4.2014 (englanniksi)
David Marples, 2014: ‘King Coal’ and the future of the Ukrainian Donbas ukraineanalysis.wordpress.com (englanniksi)
Vladislav Vorutnikov, 2014: Ukraine Coal Industry Captured by the Ongoing Armed Conflict (Arkistoitu – Internet Archive) coalage.com (englanniksi)
Ukraine (2012) (Arkistoitu – Internet Archive) euracoal.org (englanniksi)
Director X

X vuonna 2005.
Director X (oik. Julien Christian Lutz, s. 31. lokakuuta 1975 Toronto) on kanadalainen musiikkivideo- ja elokuvaohjaaja. Aikaisemmin hänet tunnettiin myös taiteilijanimillä Little X tai yksinkertaisesti X. Director X on tuottanut lukuisia musiikkivideoita Yhdysvaltain listamenestyjille ja maailmantähdille.
Director X:n ohjaamia musiikkivideoita

Usher – U Got It Bad (2001)
Nelly – Hot in Herre (2002)
Kelis – Trick Me (2003)
Kanye West – The New Workout Plan (2004)
Usher – Yeah! (2004)
Usher – Caught Up (2005)
Rihanna – Pon de Replay (2005)
Nelly Furtado feat. Timbaland – Promiscuous (2006)
Nelly Furtado – Más (2009)
Nicki Minaj – Your Love (2010)
Justin Bieber – Boyfriend (2012)
Drake – Worst Behavior (2013)
Drake – Started from the Bottom (2013)
Iggy Azalea feat. Charli XCX – Fancy (2014)
T.I. feat. Iggy Azalea – No Mediocre (2014)
Iggy Azalea feat. Rita Ora – Black Widow (2014)
Kendrick Lamar – King Kunta (2015)
Flo Rida ym. – I Don't Like It, I Love It (2015)
Drake – Hotline Bling (2015)
Little Mix - "Touch" (2017)
Dorothea Köring

| Mitalit | Mitalit | Mitalit |  |
| --- | --- | --- | --- |
|  Dorothea Köring ja Heinrich Schomburgk. |  Dorothea Köring ja Heinrich Schomburgk. |  Dorothea Köring ja Heinrich Schomburgk. |  |
Maa:   Saksa
Naisten tennis
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | Sekanelinpeli |  |
|  Hopeaa | Tukholma 1912 | Kaksinpeli |  |
Dorothea Köring (11. heinäkuuta 1880 Chemnitz – 13. helmikuuta 1945 Dresden) oli saksalainen tennispelaaja ja olympiavoittaja. Hänen seuransa oli Akademischer SV Dresden.
Köring voitti Tukholman olympialaisissa 1912 kultaa sekanelinpelistä Heinrich Schomburgkin kanssa ja sai kaksinpelissä hopeaa. Sekanelinpelin loppuottelussa pari voitti Ruotsin Gunnar Setterwallin ja Sigrid Fickin erin 6–4, 6–0. Kaksinpelin loppuottelussa hän hävisi Ranskan Marguerite Broquedisille erin 6–4, 3–6, 4–6. Hän kuoli vuonna 1945 Dresdenin pommituksissa.
Disco Deewane

| Disco Deewane Nazia Hassan ja Zoheb Hassan |
| --- | --- | --- |

Studioalbumin tiedot
 Julkaistu: 1981
 Tyylilaji: dance pop, indipop, disco
 Kesto: 49.58
 Levy-yhtiö: HMV
Nazia ja Zoheb Hussain muut julkaisut
|   | Disco Deewane 1981 | Star/Boom Boom 1982 |
Disco Deewane on pakistanilaisen duon Nazia Hassanin ja Zoheb Hassanin ensimmäinen albumi. Se julkaistiin vuonna 1981.
Kappaleet

Aao Na – 4.12
Disco Deewane – 6.15
Leykin Mera Dil – 4.04
Mujhe Chahay – 4.45
Komal – 5.33
Teray Qadmon Ko – 3.36
Dil Mera – 5.40
Dhundli Raat – 4.31
Gaein Milkar – 5.13
Disco Deewane (II) – 6.04
Drew Seeley

| Drew Seeley |
| --- | --- |
 Vanessa Anne Hudgens (vasemmalla) ja Drew Seeley (oikealla)
Henkilötiedot
Syntynyt: 30. huhtikuuta 1982 (ikä 42) Ottawa, Ontario, Kanada
Ammatti:  näyttelijä laulaja lauluntekijä
Muusikko
Aktiivisena:  1999-
Tyylilajit:  pop
Levy-yhtiöt:  Walt Disney Company
  [ Muokkaa Wikidatassa ] [ ohje ]  
Andrew Michael Edgar Seeley (s. 30. huhtikuuta 1982 Ottawa, Ontario), tunnetaan paremmin nimellä Drew Seeley, on kanadalainen näyttelijä, lauluntekijä, laulaja ja on tehnyt monia kappaleita The Walt Disney Companylle.
Ura

Drew Seeley tunnetaan parhaiten Disney Channelin elokuvasta High School Musical, jossa hän esittää Troyn lauluääntä. Aikanaan monet luulivat että Zac Efron (esittää Troy Boltonia High School Musicalissa) lauloi kappaleet, mutta myöhemmin selvisi, että hänen hahmollaan on Seeleyn lauluääni. Elokuvasarjan toisessa ja kolmannessa osassa Efron laulaa kuitenkin kappaleet itse.
Seeley on laulanut seuraavilla albumeilla: DisneyMania 4, The Cheetah Girls 2, Another Cinderella Story. Jump In!, High School Musical, DisneyMania 5, Radio Disney Jams 9 ja High School Musical: The Concert.
Hän on mm. kirjoittanut kappaleen "Get'cha Head in the Game" elokuvaan High School Musical, josta myytiin yli 4 miljoonaa kopiota ja se sai Emmy-ehdokkuuden.
Seeley otti Troy Boltonin (Zac Efron) roolin High School Musical: The Concert -kiertueella (Zac Efron oli kuvaamassa elokuvaa Hairspray).
Filmografia

1999 – Camp Tanglefoot: It All Adds Up.... Tommy
2000 – The Guiding Light.... Andrew (3 jaksoa)
2002 – Dawson's Creek .... Mies (1 jakso)
2003/04 – One Tree Hill.... Johnny 'Vegas' Norris (2 jaksoa)
2004 – Stuck in the Suburbs.... Front Desk Clerk
2005 – Locusts.... Willy
2005 – Campus Confidential (2005, TV) .... Logan
2006 – High School Musical....Troy Bolton (lauluääni)
2006 – Christopher Brennan Saves the World.... Tom Hartwell
2006 – Complete Guide to Guys.... Agent Leopold
2007 – Claire.... Bobby
2008 – Tuhkimotarina 2 (Another Cinderella Story).... Joey Parker
2008 – Soulmates
Diskografia > Albumit

2005: Byou
2006: High School Musical: The Soundtrack
2006: The Cheetah Girls 2: The Soundtrack
2007: Jump In!
2007: High School Musical: The Concert
2007: DisneyMania 5
2007: Disney Channel Holiday
2008: DisneyMania 6
Dick Dale

| Dick Dale |
| --- | --- |
 Dale esiintymässä vuonna 2013
Henkilötiedot
Syntynyt: 4. toukokuuta 1937 Quincy, Massachusetts, Yhdysvallat
Kuollut: 16. maaliskuuta 2019 (81 vuotta) Loma Linda, Kalifornia, Yhdysvallat
Kansalaisuus:  Yhdysvallat
Ammatti:  muusikko, kitaristi
Muusikko
Taiteilijanimi:  Dick Dale 
Aktiivisena:  1959–2019
Tyylilajit:  surf rock
Soittimet:  kitara
Levy-yhtiöt:  Capitol Records ja HighTone Records 
Aiheesta muualla
Kotisivut
  [ Muokkaa Wikidatassa ] [ ohje ]  
Dick Dale (oik. Richard Anthony Monsour) (4. toukokuuta 1937 Quincy, Massachusetts – 16. maaliskuuta 2019 Loma Linda, Kalifornia) oli yhdysvaltalainen surfmusiikin kuninkaaksi mainittu sähkökitaristi.
Dalen isä oli libanonilainen ja äiti puolalainen. Hän ryhtyi soittamaan eri soittimia jo lapsena. Dale sai muusikkoisältään itämaisia vaikutteita, jotka näkyvät hänen myöhemmässä musiikissaan.
Dale saavutti vuodesta 1961 alkaen alussa menestystä singleillä kuten ”Let’s Go Trippin’”, ”Surf Beat” ja ”Misirlou”. Näistä viimeksi mainittu on edelleen erittäin tunnettu levytys. Se on coverversio vuonna 1927 äänitetystä kreikkalaisesta laulusta, ja sitä on käytetty esimerkiksi vuoden 1994 elokuvassa Pulp Fiction – Tarinoita väkivallasta.
Dale sai kiitosta yhtyeensä jykevästä soundista, jonka katsotaan kestäneen aikaa paremmin kuin muiden 1960-luvun surf-yhtyeiden kevyemmän soundin. Dale oli vasenkätinen. Hän ei kuitenkaan kääntänyt kielien järjestystä, vaan jätti ohuimmat kielet ylimmiksi. Dalen tunnetaan myös reverb-kaikuefektin ja kitaravahvistimien käytön pioneerina. Hän käytti ensimmäisenä sadan watin Fender-vahvistinta. Dale käytti myös poikkeuksellisen paksuja kieliä kitarassaan (ohuin kieli on paksuudeltaan .016).
Dalen uran huippuhetket sijoittuivat surfmusiikin kulta-aikaan 1960-luvulle, mutta hän jatkoi keikkailua ja levyttämistä vuosikymmenten läpi.
Dale oli intohimoinen surffaaja. Hän sanoi kehittäneensä soundiaan siltä pohjalta, millaisia ääniä hän kuulee surffatessaan. Dale kiinnostui ympäristöasioista koettuaan surffailuvesiensä pilaantumisen ja toimi aktivistina. Hän ryhtyi kasvissyöjäksi selvittyään syövästä.
Diskografia > Studioalbumit

Surfers’ Choice (Deltone, 1962)
King of the Surf Guitar (Capitol, 1963)
Checkered Flag (Capitol, 1963)
Mr. Eliminator (Capitol, 1964)
Summer Surf (Capitol, 1964)
Rock out with Dick Dale and his Del-Tones: Live at Ciro’s (Capitol, 1965)
Greatest Hits (GNP Crescendo, 1975)
The Tigers Loose (live) (Balboa, 1983)
Tribal Thunder (HighTone, 1993)
Unknown Territory (HighTone, 1994)
Calling Up Spirits (Beggars Banquet, 1996)
Spacial Disorientation (Dick Dale / The Orchard, 2001)
Diskografia > Kokoelma-albumit

Hot Rod Music on Capitol (Capitol, 1963)
The Big Surfin’ Sounds on Capitol (Capitol, 1964)
Golden Summer (United Artists, 1976)
King of the Surf Guitar: The Best of Dick Dale & The Del-Tones (Rhino, 1989)
Cowabunga Surf Box Set (Rhino, 1996)
Rocket Jockey (Rocket Science Games / SegaSoft, 1996)
Better Shred Than Dead: The Dick Dale Anthology (Rhino, 1997)
MOM II Music for our Mother Ocean (Surf Dog, 1997)
Guitar Legend: The Very Best of Dick Dale (Shout! Factory, 2010)
King of the Surf Guitar (Rockbeat, 2012)
At the Drags (Rockbeat, 2012)
Misirlou: Dick Dale & His Del-Tones (Jasmine, 2018)
Diskografia > Singlet

”Ooh-Whee Marie” (Deltone, 1959)
”Stop Teasing” (Deltone, 1959)
”Jesse Pearl” (Deltone, 1960)
”Let’s Go Trippin’” / ”Del-Tone Rock” (Deltone, 1961)
”Jungle Fever” / ”Shake-N-Stomp” (Deltone, 1961)
”Misirlou” / ”Eight ’Til Midnight” (Deltone, 1962)
”Mr. Peppermint Man” / ”Surf Beat” (Capitol, 1962)
”Secret Surfin Spot” / ”Surfin’ and Swingin’” (Capitol, 1963)
”The Wedge” / ”Night Rider” (Capitol, 1963)
”Mr. Eliminator” (Capitol, 1964)
”Let’s Go Trippin’ ’65” / ”Watusi Jo” (Capitol, 1965)
”Let’s Go Trippin’” / ”Those Memories Of You” (GNP Crescendo, 1975)
”Pipeline” (Stevie Ray Vaughanin kanssa, oli ehdolla Grammy-palkinnolle)
Aiheesta muualla

Kuvia tai muita tiedostoja aiheesta Dick Dale Wikimedia Commonsissa
Dick Dalen viralliset verkkosivut